Kleutermoordenaar gevonnis | Maroela Media
Die man wat skuldig bevind is aan die ontvoering van en moord op Cuburne van Wyk (3) van Reigerpark aan die Oos-Rand is Vrydag gevonnis.
Regter George Maluleke het Nathaniel "Chicken" Mpoku (26) in die hooggeregshof in Johannesburg, wat in Palm Ridge sit, tot lewenslange tronkstraf gevonnis nadat hy op 21 Mei skuldig bevind is.
Mpoku het Cuburne op 6 Augustus met koekies weggelok terwyl hy op 'n sportveld in Ramaphosa saam met sy boetie en sussie gespeel het. Sy verbrande liggaam is drie dae later by 'n nabygeleë mynhoop aangetref. Hy is verwurg.
Maluleke het gesê Mpoku het nie aanspreeklikheid vir die misdrywe aanvaar nie en sal klaarblyklik nie gerehabiliteer kan word nie. Mpoku is lewenslange tronkstraf opgelê vir die moord en 10 jaar vir ontvoering. Die vonnisse sal samelopend uitgedien word.
Volgens Lumka Qoqo, Mpoku se advokaat, sal sy kliënt aansoek doen om verlof tot appèl teen die skuldigbevinding en vonnis.
Cuburne van Wyk
Polisiebeamptes buit glo verdagtes se dagga
As ons konstitusionele "reg tot lewe" gebalanseer was met die "reg om NIE te lewe NIE", en ons keuse daaromtrent uitgewys was deur ons dade teenoor die res van die gemeenskap, dan was dit duidelik dat Nataniël "Chicken" Mpoku die "reg om NIE te lewe NIE" gekies het, en sou ons sy keuses respekteer en hom bystaan om die gevolge van so 'n keuse te laat realiser. "Chicken" sou dan die volgende keuses gehad in 'n eg demokratiese bestel: Galg, Elektriese stoel, gaskamer, vuurpeleton, dodelike inspuiting. 'n Onafhanklike kontrakteur sou hom help om hierdie keuses tot uiting te bring, en… Lees meer »